title: Решение на Съвета от 22 декември 2003 година относно установяване на програма за действие на Общността за органите, насърчаващи взаимното разбирателство в отношенията между Европейския съюз и някои региони на света

text:
Важна правна забележка

|

32003D0911

Официален вестник n° L 342 , 30/12/2003 стр. 0053 - 0057 специално чешко издание глава 11 том 48 стр. 216  - 220 специално испанско издание глава 11 том 48 стр. 216  - 220 специално унгарско издание глава 11 том 48 стр. 216  - 220 специално литвийско издание глава 11 том 48 стр. 216  - 220 LV.ES глава 11 том 48 стр. 216  - 220 MT.ES глава 11 том 48 стр. 216  - 220 PL.ES глава 11 том 48 стр. 216  - 220 SK.ES глава 11 том 48 стр. 216  - 220 специално словенско издание глава 11 том 48 стр. 216  - 220

		Решение на Съветаот 22 декември 2003 годинаотносно установяване на програма за действие на Общността за органите, насърчаващи взаимното разбирателство в отношенията между Европейския съюз и някои региони на света(2003/911/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 308 от него,като взе предвид предложението на Комисията,като взе предвид становището на Европейския парламент [1],като има предвид, че:(1) Комисията поддържа отношения с някои страни и региони, по-специално като предоставя съществена помощ по регламентите за ALA (Азия и Латинска Америка) [2], MEDA (Финансови и технически мерки за съдействие на реформата на икономическите и социални структури в рамките на Евро-средиземноморското сътрудничество) [3], TACIS (Предоставяне на съдействие на страните партньори от Източна Европа и Централна Азия) [4], CARDS (Помощ на Общността за възстановяване, развитие и стабилизация на Балканите) [5].(2) Европейският съвет най-малко в два случая [6] подчерта важността, която той придава на отношенията между Европейския съюз и неговите партньори.(3) Следва да се обърне специално внимание на регионалните размери на помощта на Общността, като се отчита различието на нуждите и приоритетите сред главните региони, обхванати от гореспоменатите регламенти, и като се увеличи регионалното сътрудничество по един балансиран и координиран начин.(4) Следва да се насърчи увеличаването на взаимното познаване и разбиране между Европейския съюз и партньорите, които получават помощ от него.(5) Засилването на взаимното познаване и разбиране между Европейския съюз и неговите партньори ще се подпомогне от работата на органи, специализиращи се в анализа на отношенията между Европейския съюз и съответните региони.(6) Няколко бюджетни линии са предназначени за поддържане на институции, органи или мрежи с оглед укрепване отношенията между Европейския съюз и други региони в света.(7) Регламент (EО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности [7] (наричан по-нататък "Финансовият регламент") изисква да се създаде законова основа за съществуващите действия за подкрепа.(8) Географският обхват на програмата, която е предмет на настоящото решение, следва да се разпростре върху всички региони, обхванати от регламентите за ALA, MEDA, TACIS и CARDS, и върху страните кандидатки.(9) Операциите, обхванати от настоящото решение, не са мерки за сътрудничество, попадащи директно в политиката на сътрудничество за развитие или сътрудничество с други трети страни, и все пак са необходими за постигането на една от целите на Общността.(10) По смисъла на точка 34 от Междуинституционалното споразумение от 6 май 1999 г. между Европейския парламент, Съвета и Комисията относно бюджетната дисциплина и усъвършенстването на бюджетната процедура [8] в настоящото решение се добавя една финансова референтна сума за целия срок на програмата, без с това да се засягат правомощията на бюджетната власт, определени от Договора.(11) За приемането на настоящото решение Договорът не предвижда други правомощия за действие освен определените в член 308 от него,РЕШИ:Член 1Цел на програмата1. Създава се програма за действие на Общността за подпомагане на центрове, институти и мрежи, специализиращи се в анализа на отношенията между Европейския съюз и някои региони.2. Основната цел на програмата е да увеличи разбирането и диалога между Европейския съюз и районите, обхванати от регламентите за ALA, MEDA, TACIS и CARDS, както и със страните кандидатки чрез подкрепа за дейностите на органите, посочени в параграф 1. Дейностите се състоят от годишната работна програма на център, институт или мрежа и са в съответствие с описаните в приложението. Подкрепяните дейности трябва да допринесат за повишаване на разбирането и диалога между Европейския съюз и регионите, обхванати от регламентите за ALA, MEDA, TACIS и CARDS, както и страните кандидатки.Член 2Достъп до програмата1. За да отговори на изискванията за безвъзмездни средства, кандидатстващият орган трябва да отговаря на разпоредбите, посочени в приложението, и да покрие следните изисквания:- да е независимо юридическо лице с нестопанска цел, с дейност главно по насърчаване разбирателството в отношенията между Европейския съюз и съответните региони, с цел, обслужваща публичните интереси;- да е бил създаден юридически от преди повече от две години и неговите баланси за предходните две години трябва да са били заверени от регистриран одитор;- неговата дейност да е в съответствие с принципите, залегнали в дейността на Общността в сферата на външните отношения и да отчита приоритетните области, определени в точка 4 от приложението.2. За да отговори на изискванията за оперативни суми безвъзмездни средства по неговата годишна работна програма, органът, който има за цел да следва политиката на външните отношения, е активен също така на европейско равнище или в съответния регион и неговата структура и дейности трябва да имат потенциал на равнище Европейски съюз и/или тези региони.Член 3УчастиеПраво за участието в програмата имат органи, институти и мрежи, създадени в:а) държавите-членки;б) страни, чието присъединяване към Европейския съюз през 2004 г. е одобрено на срещата в Копенхаген през 2002 г.;в) България, Румъния и Турция;г) страни или региони, обхванати от регламентите за ALA, MEDA, TACIS и CARDS.Член 4Подбор на бенефициерите1. Комисията прилага програмата за действие на Общността в съответствие финансовия регламент.2. Предоставянето на оперативни суми безвъзмездни средства на база на годишната работна програма на даден орган отговаря на основните критерии, посочени в приложението.3. Органите, които имат право да получат такива оперативни суми безвъзмездни средства, се подбират след покана за предложения, обхващащи целия период на програмата, с оглед създаване на съдружие между тези органи и Европейския съюз.Въз основа на поканата за предложения Комисията приема списък на получателите и одобрените суми в съответствие с член 116 от Финансовия регламент.Член 5Предоставяне на безвъзмездните средства1. Оперативните суми безвъзмездни средства, предоставени по тази програма, не могат да финансират всичките допустими разходи на органа за календарната година, за която са предоставени безвъзмездните средства.2. Размерът на предоставените оперативни суми безвъзмездни средства не могат да превишават 70 % от допустимите разходи на организацията за календарната година, за която са предоставени безвъзмездни средства.3. Съгласно член 113, параграф 2 от Финансовия регламент, когато такива оперативни суми безвъзмездни средства се подновят, те следва постепенно да се намаляват. Ако безвъзмездни средства бъдат предоставени на орган, който е получил оперативни суми безвъзмездни средства през предходната година, процентът на съфинансирането от Общността, представено от новите безвъзмездни средства, е поне 10 процентни пункта по-малко от процента на съфинансирането от Общността, представено от безвъзмездните средства през предходната година.Член 6Финансови разпоредби1. Настоящата програма започва на 1 януари 2004 г. и завършва на 31 декември 2006 г.2. Финансовата референтна сума за осъществяването на програмата за посочения в параграф 1 период е 4,1 милиона EUR.3. Разпределението по години се оторизира от бюджетната власт в границите на финансовите възможности.Член 7Мониторинг и оценяванеКомисията докладва пред съвета до 31 декември 2005 г. за постигането на целите на програмата. Докладът се основава на постигнатите от бенефициерите резултати и оценява, по-специално, тяхната релевантност, ефективност и полезност за постигането на целите, определени в член 1 и приложението.Член 8Преходни разпоредбиПринципът на постепенното намаляване на дела на съфинансирането от Общността, предвидено в член 5, в случай на подновяване на оперативни суми безвъзмездни средства за органи, които са получили такива безвъзмездни средства за същите дейности през годината преди настоящото решение, влиза в сила и за двете предходни години се прилага само от третата година след влизането в сила на настоящото решение, при условие че тези органи са удовлетворили напълно всички изисквания по отношение на стабилно управление.Член 9Влизане в силаНастоящото решение влиза в сила в деня след публикуването му в Официален вестник на Европейския съюз.Съставено в Брюксел на 22 декември 2003 година.За СъветаПредседателA. Matteoli[1] Становище от 20 ноември 2003 г. (все още непубликувано в Официален вестник).[2] Регламент (ЕИО) № 443/92 (ОВ L 52, 27.2.1992 г., стр. 1).[3] Регламент (ЕО) № 1488/96 (ОВ L 189, 30.7.1996 г., стр. 1).[4] Регламент (ЕО, Евратом) № 99/2000 (ОВ L 12, 18.1.2000 г., стр. 1).[5] Регламент (ЕО) № 2666/2000 (ОВ L 306, 7.12.2000 г., стр. 1).[6] Европейски съвет от Кан, 26— 27 юни 1995 г. и Европейски съвет от Лисабон, 23— 24 март 2000 г.[7] ОВ L 248, 16.9.2002 г., стр. 1.[8] ОВ С 172, 18.6.1999 г., стр. 1. Споразумение, изменено с Решение 203/429/ЕО на Европейския парламент и на Съвета (ОВ L 147, 14.6.2003 г., стр. 25).--------------------------------------------------ПРИЛОЖЕНИЕ1. Подкрепяни дейностиДейностите на органите, които могат да укрепят и засилят ефективността на действията на Общността, включват следното:- проучване и анализ на политиката на Европейския съюз и на района, който представлява целта на поканата за предложения,- създаване на документи за дискусия- кръгли маси,- тематични семинари,- разнообразни публикации.2. Осъществяване на подкрепяни действия2.1. Обхванатите от настоящата програма дейности се осъществяват от орган, чиято цел е да увеличи разбирателството и реципрочното познаване между Европейския съюз и регионите, обхванати от регламентите за ALA, MEDA, TACIS и CARDS.2.2. Програмата се прилага за всички органи, институти или мрежи с нестопанска цел, които са активни в страните и/или регионите, обхванати в член 2 от Решението, които насърчават принципи и политика, формиращи част от целите на Договорите.2.3. Могат да бъдат предоставени оперативни суми безвъзмездни средства, които да подкрепи изпълнението на годишната работна програма на такъв орган.3. Подбор на бенефициериОрганите, които имат право да получат такива оперативни суми безвъзмездни средства, се подбират въз основа на покани за предложения, както се предвижда във Финансовия регламент. Тези покани за предложения ще бъдат направени в началото на настоящата програма, за да бъдат подбрани партньорите, с които Европейския съюз ще я осъществява.4. Характеристики на кандидатурите за безвъзмездни средства, на които се основава оценяванетоЗаявленията за безвъзмездни средства се оценяват на базата на:- съвместимостта им с целите на програмата,- качеството на дейностите,- предходен опит в тази област,- съществуването на добре установени информационни източници и контакти в съответните региони и Европейския съюз,- пропорционалността на разходите и на ползите от предлаганата дейност,- географския обхват на дейностите.Точните характеристики и критерии за предоставяне на безвъзмездните средства се специфицират в поканите за предложения.5. Допустими разходи5.1. Единствените разходи, които се вземат предвид при определянето на оперативни суми безвъзмездни средства са тези, които са необходими за правилното провеждане на нормалната дейност на подбрания орган, по-специално разходи за персонал, административни разходи (като разходи за наеми и имущество, оборудване, офис доставки, телекомуникационни и пощенски разходи), разходи за вътрешни заседания, публикации, разходи за информация и разпространението ѝ.5.2. Съответните органи получават бюджетно съфинансиране от източници, различни от източниците на Общността. Такова съфинансиране може частично да бъде внесено в натура, при условие че вноската се оценява на не повече от действително направения разход и се докаже със счетоводни документи или на разходите за придобиване обикновено на съответния пазар и с изключение на вноски в натура под формата на недвижим имот.6. Проверки и одити6.1. Бенефициерът на оперативни суми безвъзмездни средства поддържа на разположение на Комисията за период от пет години от последното плащане всички отчетни документи, включително провереният от одитор финансов отчет, относно разходите, направени през годината на ползване на безвъзмездните средства. Бенефициерът на безвъзмездните средства осигурява да бъдат на разположение на Комисията, когато това е приложимо, отчетни документи, които са в притежание на партньори или членове.6.2. Комисията може да извърши одит на използването на , който да се извърши или директно от неин собствен персонал, или от друг квалифициран външен орган по неин избор. Такива одити могат да бъдат извършвани през целия период на споразумението и за период от пет години от датата на плащане на остатъка. Където това е приложимо, констатациите от одита могат да водят до решения на Комисията за възстановяване на средства.6.3. Персоналът на Комисията и външният персонал, оторизиран от Комисията, имат необходимото право на достъп до обектите и помещенията, където се осъществява действието, както и до цялата информация, включително информацията в електронен формат, която е необходима за провеждането на такива одити.6.4. Сметната палата и Европейската служба за борба с измамите (OLAF) имат същите права, по-специално на достъп, както Комисията.6.5. С оглед защитаване финансовите интереси на Европейската общност срещу измами и други нередности Комисията може да извършва също проверки и ревизии на място по тази програма в съответствие с Регламент (Евратом, ЕО) № 2185/96 на Съвета [1]. Когато е необходимо, се провеждат разследвания от Европейската служба за борба с измамите (OLAF) и те се ръководят от и Регламент (ЕО) № 1073/1999 на Съвета и на Европейския парламент [2].[1] ОВ L 292, 15.11.1996 г., стр. 2.[2] ОВ L 136, 31.5.1999 г., стр. 1.--------------------------------------------------


title: Решение на Комисията от 8 февруари 2016 година относно сключването, от името на Европейската общност за атомна енергия, на Протокола към Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна, с оглед на присъединяването на Република Хърватия към Европейския съюз

text:
               11.2.2016

               BG

               Официален вестник на Европейския съюз

               C 52/9

         РЕШЕНИЕ НА КОМИСИЯТА
   от 8 февруари 2016 година
   относно сключването, от името на Европейската общност за атомна енергия, на Протокола към Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна, с оглед на присъединяването на Република Хърватия към Европейския съюз
   (2016/C 52/06)
   ЕВРОПЕЙСКАТА КОМИСИЯ,
   като взе предвид Договора за създаване на Европейската общност за атомна енергия, и по-специално член 101, параграф 2 от него,
   като взе предвид Решението на Съвета за одобряване на сключването от комисията, действаща от името на Европейската общност за атомна енергия, на Протокола към Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна, с оглед на присъединяването на Република Хърватия към Европейския съюз (наричан по-нататък „Протоколът“),
   като има предвид, че:

               (1)

               Сключването на Протокола подлежи на различни процедури във връзка с въпросите, попадащи в приложното поле на Договора за Европейския съюз и Договора за функционирането на Европейския съюз, от една страна, и въпросите, попадащи в приложното поле на Договора за създаване на Европейската общност за атомна енергия, от друга страна.

               (2)

               На 20 юли 2015 г. Съветът прие Решение (ЕС) 2015/1292 (1) за сключване на Протокола от името на Европейския съюз и неговите държави членки в съответствие с член 218, параграф 6 от Договора за функционирането на Европейския съюз и член 6, параграф 2 от Акта за присъединяване на Хърватия.

               (3)

               На 14 април 2014 г. Съветът прие Решение 2014/518/Евратом (2), с което се одобрява сключването на Протокола от Комисията, действаща от името на Европейската общност за атомна енергия.

               (4)

               Протоколът следва да бъде сключен и от името на Европейската общност за атомна енергия, що се отнася до въпросите, попадащи в приложното поле на Договора за създаване на Европейската общност за атомна енергия,

         ПРИЕ НАСТОЯЩОТО РЕШЕНИЕ:
   Член 1
   С настоящото се одобрява сключването от името на Европейската общност за атомна енергия на Протокола към Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна, с оглед на присъединяването на Република Хърватия към Европейския съюз (наричан по-нататък „Протоколът“) (3).
   Член 2
   С настоящото председателят на Комисията се оправомощава да предприеме всички необходими мерки от името на Европейската общност за атомна енергия с цел да се изрази съгласието на Европейската общност за атомна енергия да бъде обвързана с Протокола, по-специално да внесе уведомлението, предвидено в член 13 от Протокола.
   Член 3
   Настоящото решение влиза в сила в деня на приемането му.

      Съставено в Брюксел на 8 февруари 2016 година.

            За Комисията

            Председател

         Jean-Claude JUNCKER

      (1)  Решение (ЕС) 2015/1292 на Съвета от 20 юли 2015 г. за сключване, от името на Европейския съюз и неговите държави членки, на Протокола към Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна, с оглед на присъединяването на Република Хърватия към Европейския съюз (OВ L 199, 29.7.2015 г., стp. 1).

      (2)  Решение 2014/518/Евратом на Съвета от 14 април 2014 г. за одобрение на сключването от страна на Европейската комисия, действаща от името на Европейската общност за атомна енергия, на Протокола към Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна, с оглед на присъединяването на Република Хърватия към Европейския съюз (OВ L 233, 6.8.2014 г., стp. 20).

      (3)  ОВ L 233, 6.8.2014 г., стр. 3.


title: Решение на Комисията от 3 март 1989 година за определяне на някои правила за декласифицирането на документи, представляващи служебна или търговска тайна

text:
Важна правна забележка

|

31989D0196

Официален вестник n° L 073 , 17/03/1989 стр. 0052 - 0052 специално финландско издание: глава 17 том 1 стр. 0098  специално шведско издание: глава 17 том 1 стр. 0098  специално чешко издание глава 17 том 01 стр. 99  - 99 специално испанско издание глава 17 том 01 стр. 99  - 99 специално унгарско издание глава 17 том 01 стр. 99  - 99 специално литвийско издание глава 17 том 01 стр. 99  - 99 LV.ES глава 17 том 01 стр. 99  - 99 MT.ES глава 17 том 01 стр. 99  - 99 PL.ES глава 17 том 01 стр. 99  - 99 SK.ES глава 17 том 01 стр. 99  - 99 специално словенско издание глава 17 том 01 стр. 99  - 99

		19890303Решение на Комисиятаот 3 март 1989 годиназа определяне на някои правила за декласифицирането на документи, представляващи служебна или търговска тайна(89/196/ЕИО, Евратом, ЕОВС)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Регламент (ЕИО, Евратом) № 354/83 на Съвета от 1 февруари 1983 г. относно отварянето за обществеността на историческите архиви на Европейската икономическа общност и на Европейската общност за атомна енергия [1], и по-специално член 9 от него,като взе предвид Решение № 359/83/ЕОВС на Комисията от 8 февруари 1983 г. относно отварянето за обществеността на историческите архиви на Европейската общност за въглища и стомана [2], и по-специално член 9 от него,като има предвид, че според правилата, регулиращи отварянето за обществеността на историческите архиви на Общностите, документите и доказателствата, които са представлявали служебна или търговска тайна, могат да бъдат направени достъпни за обществеността само ако заинтересуваното лице или предприятие не се противопоставя на това; като има предвид, че за тази цел Комисията трябва да нотифицира своето намерение да направи документите и доказателствата достъпни за обществеността;като има предвид, че предварителното нотифициране на заинтересованите лица или предприятия често се оказва трудно, особено в случай на смяна на адреса или на правоприемственост;като има предвид, че за да се осигури ефективността на процедурата по отваряне на историческите архиви на Общностите, следва да се изготвят разпоредби, които да дадат възможност на Комисията да информира заинтересованите лица и предприятия посредством съобщение, публикувано в Официален вестник на Европейските общности,РЕШИ:Член 11. За целите на прилагането на член 4 от Регламент (ЕИО, Евратом) № 354/83 или на член 4 от Решение № 359/83/ЕОВС на Комисията, Комисията нотифицира заинтересованото лице или въпросното предприятие, за да му съобщи намерението си да направи обществено достъпен даден документ или дадено доказателство, представляващо служебна или търговска тайна, като приканва въпросното предприятие или лице да изложи евентуалното си възражение в срок от шест седмици.Ако никакво възражение не бъде направено в този срок, документът или доказателствата стават обществено достъпни.2. Ако писмено искане на Комисията не достигне до заинтересованото лице или предприятие, Комисията публикува известие в Официален вестник на Европейските общности (серия "С"), като обявявява своето намерение да направи обществено достъпни въпросния документ или доказателство, освен при наличие на възражение, което трябва да бъде направено в срок от шест седмици, считано от публикуването на известието. Известието в Официален вестник на Европейските общности посочва заинтересованото лице или предприятие и естеството на въпросния документ или доказателство.Ако никакво възражение не бъде направено в указания срок, документът или доказателството стават обществено достъпни.Член 2Настоящото решение се прилага, считано от 3 март 1989 г.Съставено в Брюксел на 3 март 1989 година.За КомисиятаAntónio Cardoso e CunhaЧлен на Комисията[1] ОВ L 43, 15.2.1983 г., стр. 1.[2] ОВ L 43, 15.2.1983 г., стр. 14.--------------------------------------------------


title: 2011/583/ЕС: Решение на Европейския парламент от 10 май 2011 година относно приключването на сметките на Европейския център за мониторинг на наркотици и наркомании за финансовата 2009 година

text:
               27.9.2011

               BG

               Официален вестник на Европейския съюз

               L 250/172

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно приключването на сметките на Европейския център за мониторинг на наркотици и наркомании за финансовата 2009 година
   (2011/583/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за мониторинг на наркотици и наркомании за финансовата 2009 година,

               —

               като взе предвид доклада на Сметната палата относно окончателните годишни отчети на Европейския център за мониторинг на наркотици и наркомании за финансовата 2009 година, придружен от отговорите на Центъра (1),

               —

               като взе предвид препоръката на Съвета от 15 февруари 2011 г. (05892/2011 — C7-0052/2011),

               —

               като взе предвид член 276 от Договора за ЕО и член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 1920/2006 на Европейския парламент и на Съвета от 12 декември 2006 г. относно Европейския център за мониторинг на наркотици и наркомании (3), и по-специално член 15 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник и приложение VI към него,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0120/2011),

               1.

               Одобрява приключването на сметките на Европейския център за мониторинг на наркотици и наркомании за финансовата 2009 г.

               2.

               Възлага на своя председател да предаде настоящото решение на директора на Европейския център за мониторинг на наркотици и наркомании, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 162.

      (2)  ОВ L 248, 16.9.2002 г., стр. 1.

      (3)  ОВ L 376, 27.12.2006 г., стр. 1.

      (4)  ОВ L 357, 31.12.2002 г., стр. 72.


title: 2011/54/ЕС: Решение на Съвета от 24 януари 2011 година за назначаване на член и заместник-член от Латвия в Комитета на регионите

text:
               28.1.2011

               BG

               Официален вестник на Европейския съюз

               L 25/30

         РЕШЕНИЕ НА СЪВЕТА
   от 24 януари 2011 година
   за назначаване на член и заместник-член от Латвия в Комитета на регионите
   (2011/54/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Латвия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие Решение 2009/1014/ЕС и Решение 2010/29/ЕС за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г. (1)

               (2)

               След изтичането на мандата на г-н Ainārs ŠLESERS се освободи едно място за член на Комитета на регионите.

               (3)

               След изтичането на мандата на г-н Sergejs DOLGOPOLOVS се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за член:

                           —

                           г-н Dainis TURLAIS, Rīgas domes Drošības, kārtības un korupcijas novēršanas jautājumu komitejas priekšsēdētājs;

                     както и

               б)

               за заместник-член:

                           —

                           г-н Viktors GLUHOVS, Rīgas domes deputāts, Pilsētas attīstības komitejas loceklis

         Член 2
   Настоящото решение влиза в сила в деня на приемането му.

      Съставено в Брюксел на 24 януари 2011 година.

            За Съвета

            Председател

         FAZEKAS S.

      (1)  ОВ L 348, 29.12.2009 г., стр. 22 и ОВ L 12, 19.1.2010 г., стр. 11.


title: Решение № 1025/2013/ЕС на Европейския парламент и на Съвета от 22 октомври 2013 година за предоставяне на макрофинансова помощ на Киргизката република

text:
               25.10.2013

               BG

               Официален вестник на Европейския съюз

               L 283/1

         РЕШЕНИЕ № 1025/2013/ЕС НА ЕВРОПЕЙСКИЯ ПАРЛАМЕНТ И НА СЪВЕТА
   от 22 октомври 2013 година
   за предоставяне на макрофинансова помощ на Киргизката република
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 209 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   в съответствие с обикновената законодателна процедура (1),
   като имат предвид, че:

               (1)

               Сътрудничеството между Съюза и Киргизката република се основава на Споразумението за партньорство и сътрудничество между Европейските общности и техните държави членки, от една страна, и Киргизката република, от друга страна (2) (СПС), което влезе в сила през 1999 г. Съюзът прилага спрямо Киргизката република обща система за преференции.

               (2)

               Киргизката икономика беше засегната от международната финансова криза през 2009 г. и от етническото насилие през юни 2010 г. Тези събития разстроиха икономическите дейности, породиха значителни нужди от публични разходи за възстановяване и социална помощ и доведоха до значителен външен финансов дефицит и бюджетен недостиг.

               (3)

               На международната среща на донорите на високо равнище в Бишкек на 27 юли 2010 г. международната общност се ангажира да предостави 1,1 милиарда щатски долара спешна помощ за възстановяване на Киргизката република. На тази среща Съюзът обяви, че ще предостави до 117,9 милиона евро под формата на финансова помощ.

               (4)

               В своите заключения за Киргизката република от 26 юли 2010 г. Съветът, заседаващ в своя състав по външни работи, приветства усилията на новото киргизко правителство да създаде демократична институционална рамка и прикани Комисията да продължи да предоставя помощ, включително под формата на нови програми за подпомагане, на властите на Киргизката република при изпълнението на тяхната програма за реформи и да допринася за устойчивото икономическо и социално развитие на страната.

               (5)

               Политическата и икономическата подкрепа от Съюза за прохождащата парламентарна демокрация в Киргизката република би дала политически сигнал за силната подкрепа на Съюза за демократичните реформи в Централна Азия, в съответствие с политиката на Съюза по отношение на региона, формулирана в стратегията на Съюза за Централна Азия (2007—2013 г.) и в заключенията на Съвета относно Централна Азия от 25 юни 2012 г.

               (6)

               В съответствие със съвместната декларация на Европейския парламент и на Съвета, приета заедно с Решение № 778/2013/ЕС на Европейския парламент и на Съвета (3), макрофинансовата помощ от Съюза следва да е извънреден финансов инструмент на необвързана и непосочена подкрепа за платежния баланс, насочена към възстановяване на устойчивото външно финансиране на държавата бенефициер, и да подпомага прилагането на политическа програма, съдържаща строги мерки за коригиране и структурни реформи, предназначени да подобрят положението на платежния баланс, в частност през програмния период, както и да укрепва прилагането на съответните споразумения и програми със Съюза.

               (7)

               Процесът на икономическо приспособяване и реформи на Киргизката република се подкрепя чрез финансова помощ от Международния валутен фонд (МВФ). През юни 2011 г. киргизките власти и МВФ се споразумяха по тригодишен разширен кредитен инструмент на МВФ като непредпазна мярка („програма на МВФ“) в размер на 66,6 милиона СПТ (специални права на тираж) в подкрепа на страната. МВФ одобри четвъртото преразглеждане на тази програма през юни 2013 г. Целите на програмата на МВФ съответстват на целта на макрофинансовата помощ от Съюза, а именно облекчаване на краткосрочни затруднения на платежния баланс, и на прилагането на строги мерки за коригиране, съответстващи на същата цел.

               (8)

               Съюзът предоставя секторна бюджетна подкрепа за Киргизката република по инструмента за сътрудничество за развитие в общ размер от 33 милиона евро за периода 2011—2013 г. в подкрепа на реформите в областта на социалната защита, образованието и управлението на публичните финанси.

               (9)

               През 2010 г., с оглед на влошаващата се икономическа ситуация и перспективи, Киргизката република поиска макрофинансова помощ от Съюза.

               (10)

               Предвид стратегическото значение на Киргизката република за Съюза, както и решаващата ѝ роля за регионалната стабилност, по изключение следва да се счита, че Киргизката република отговаря на условията за получаване на макрофинансова помощ от Съюза.

               (11)

               Предвид факта, че все още има значителен остатъчен недостиг на външно финансиране в платежния баланс на Киргизката република, надвишаващ средствата, предоставени от МВФ и други многостранни институции, и въпреки прилагането на солидни програми за икономическо стабилизиране и реформи от страна на Киргизката република, се счита, че при настоящите извънредни обстоятелства предвидената за Киргизката република макрофинансова помощ от Съюза („макрофинансовата помощ от Съюза“) представлява подходящ отговор на искането на Киргизката република за подпомагане на икономическото стабилизиране във връзка с програмата на МВФ.

               (12)

               Макрофинансовата помощ от Съюза следва да е насочена към подпомагане на възстановяването на устойчиво външно финансиране за Киргизката република, като по този начин подпомага нейното икономическо и социално развитие.

               (13)

               Определянето на размера на макрофинансовата помощ от Съюза се основава на подробна количествена оценка на остатъчните нужди на Киргизката република от външно финансиране и взема предвид капацитета ѝ да се финансира със собствени средства, и по-конкретно международните резерви, с които разполага. Макроинокомическата помощ от Съюза следва да допълва програмите и средствата, осигурени от МВФ и Световната банка. При определянето на размера на помощта се отчитат също очакваният финансов принос от многостранни донори и нуждата да се осигури справедливо разпределение на тежестта между Съюза и други донори, както и предварително съществуващото разпределение на другите инструменти на Съюза за външно финансиране в Киргизката република и добавената стойност на цялостното участие на Съюза.

               (14)

               Като се имат предвид остатъчните нужди на Киргизката република от външно финансиране, нивото на икономическо развитие, измерено чрез съотношенията „доход на глава от населението“ и „процент на бедност“, капацитетът ѝ да се финансира със собствени средства, и по-конкретно международните резерви, с които разполага, и оценката на способността ѝ да изплати дълга въз основа на анализ на устойчивостта на дълга, част от помощта следва да се предоставя под формата на безвъзмездни средства.

               (15)

               Комисията следва да гарантира, че макрофинансовата помощ от Съюза съответства в правно отношение и по същество на основните принципи, целите и мерките, предприети в различните области на външната дейност и в рамките на други съответни политики на Съюза.

               (16)

               Макрофинансовата помощ от Съюза следва да подпомага външната политика на Съюза по отношение на Киргизката република. Службите на Комисията и Европейската служба за външна дейност следва да работят в тясно сътрудничество през цялото времетраене на операцията за макрофинансова помощ, за да координират външната политика на Съюза и да гарантират нейната последователност.

               (17)

               Макрофинансовата помощ от Съюза следва да подкрепя ангажимента на Киргизката република за общи ценности със Съюза, включително демокрация, правова държава, добро управление, зачитане на правата на човека, устойчиво развитие и намаляване на бедността, както и нейния ангажимент по отношение на принципите за отворена и справедлива търговия, основана на правила.

               (18)

               Предварително условие за предоставянето на макрофинансова помощ от Съюза следва да е съблюдаването от Киргизката република на ефективни демократични механизми, включително многопартийна парламентарна система и правова държава, и осигуряването на гаранции за зачитането на правата на човека. Освен това конкретните цели на макрофинансовата помощ от Съюза следва да са насочени към подобряване на ефикасността, прозрачността и отчетността на системите за управление на публичните финанси в Киргизката република. Комисията следва редовно да наблюдава както спазването на предварителното условие, така и постигането на тези цели.

               (19)

               С оглед осигуряване ефикасната защита на финансовите интереси на Съюза, свързани с макрофинансовата помощ от Съюза, Киргизката република следва да предприеме подходящи мерки относно предотвратяването и борбата с измамите, корупцията и всякакви други нередности във връзка с помощта. Освен това следва да се предвиди извършването на проверки от страна на Комисията и на одити от страна на Сметната палата.

               (20)

               Отпускането на макрофинансова помощ от Съюза не засяга правомощията на Европейския парламент и на Съвета.

               (21)

               Размерите на макрофинансовата помощ, отпусната под формата на безвъзмездни средства, и размерите на провизиите, необходими за макрофинансовата помощ под формата на заеми, следва да съответстват на бюджетните кредити, предвидени в многогодишната финансова рамка.

               (22)

               Макрофинансовата помощ от Съюза следва да бъде управлявана от Комисията. За да се гарантира, че Европейският парламент и Съветът могат да следят изпълнението на настоящото решение, Комисията следва редовно да ги информира за развитието по отношение на помощта и да им предоставя съответните документи.

               (23)

               С цел гарантиране на еднакви условия за изпълнението на настоящото решение, на Комисията следва да се предоставят изпълнителни правомощия. Тези правомощия следва да бъдат упражнявани в съответствие с Регламент (ЕС) № 182/2011 на Европейския парламент и на Съвета (4).

               (24)

               Макрофинансовата помощ от Съюза следва да бъде обвързана с условия на икономическата политика, които ще бъдат определени в Меморандума за разбирателство. За да се осигурят еднакви условия на изпълнение, както и за по-голяма ефикасност, на Комисията следва да бъде предоставено правомощието да договори такива условия с киргизките власти под надзора на Комитета на представители на държавите-членки в съответствие с Регламент (ЕС) № 182/2011. Съгласно този регламент процедурата по консултиране следва по принцип да се прилага за всички случаи с изключение на предвидените в регламента. Като се има предвид потенциално важният ефект на помощта, която превишава 90 милиона евро, е уместно за операциите над този праг да се използва процедурата по разглеждане. Предвид размера на макрофинансовата помощ от Съюза за Киргизката република, процедурата по консултиране следва да се прилага за приемането на Меморандума за разбирателство и за намаляване, спиране или отмяна на помощта.

               (25)

               Според МВФ Киргизката република попада в категорията на „бързоразвиващите се и развиващите се икономики“; според Световната банка Киргизката република е част от групата на икономиките с ниски доходи и държавите от Международната асоциация за развитие; според Службата на върховния представител на ООН за най-слабо развитите страни (5) Киргизката република попада в категорията на „развиваща се страна без излаз на море“; според Комитета за подпомагане на развитието на ОИСР, тя е в списъка на други страни с нисък доход. Поради това Киргизката република следва да се разглежда като развиваща се страна по смисъла на член 208 от Договора, което обосновава избора на член 209 от Договора като правно основание на настоящото решение,

         ПРИЕХА НАСТОЯЩОТО РЕШЕНИЕ:
   Член 1
   1.   Съюзът предоставя на Киргизката република макрофинансова помощ („макрофинансова помощ от Съюза“) с максимален размер 30 милиона евро с цел подпомагане на икономическата стабилизация на Киргизката република и покриване на нуждите на платежния ѝ баланс, определени в настоящата програма на МВФ. От тази максимална сума до 15 милиона евро се предоставят под формата на заеми и до 15 милиона евро — под формата на безвъзмездни средства. Отпускането на макрофинансовата помощ от Съюза зависи от одобрението на бюджета на Съюза за съответната година от страна на Европейския парламент и на Съвета.
   2.   За финансирането на частта от макрофинансовата помощ от Съюза, която е под формата на заеми, Комисията се оправомощава, от името на Съюза, да заема необходимите средства на капиталовите пазари или от финансовите институции и да ги предоставя като заем на Киргизката република. Максималният срок до падежа на заемите не трябва да надхвърля 15 години.
   3.   Отпускането на макрофинансовата помощ от Съюза се управлява от Комисията по начин, съответстващ на споразуменията или спогодбите, постигнати между МВФ и Киргизката република и на основните принципи и цели на икономическите реформи, предвидени в СПС и в Стратегията за Централна Азия (2007—2013 г.). Комисията осведомява редовно Европейския парламент и Съвета за развитието във връзка с макрофинансовата помощ от Съюза, включително плащанията, и предоставя своевременно на тези институции съответните документи.
   4.   Макрофинансовата помощ от Съюза се предоставя за срок от две години, считано от първия ден след влизането в сила на Меморандума за разбирателство, посочен в член 3, параграф 1.
   5.   Ако финансовите нужди на Киргизката република намалеят съществено през периода на отпускане на макрофинансовата помощ от Съюза в сравнение с първоначалните прогнози, като действа в съответствие с процедурата по консултиране, посочена в член 7, параграф 2, Комисията намалява размера на помощта, спира я или я отменя.
   Член 2
   Предварително условие за предоставянето на макрофинансова помощ от Съюза е съблюдаването от Киргизката република на ефективни демократични механизми, включително многопартийна парламентарна система и правова държава, и осигуряването на гаранции на зачитането на правата на човека. Комисията следи изпълнението на това предварително условие през целия цикъл на макрофинансовата помощ от Съюза. Настоящият член се прилага в съответствие с Решение 2010/427/ЕС на Съвета (6).
   Член 3
   1.   В съответствие с посочената в член 7, параграф 2 процедура по консултиране, Комисията договаря с киргизките власти ясно определени условия на икономическата политика и финансови условия като акцентът се поставя на структурните реформи и солидните публични финанси, от които зависи макрофинансовата помощ от Съюза и които да бъдат установени в Меморандума за разбирателство („Меморандум за разбирателство“), съдържащ график за изпълнение на тези условия. Условията на икономическата политика и финансовите условия, определени в Меморандума за разбирателство, съответстват на споразуменията или спогодбите, посочени в член 1, параграф 3, включително програмите за макроикономически корекции и структурни реформи, изпълнявани от Киргизката република с подкрепата на МВФ.
   2.   С тези условия се цели по-конкретно подобряване на ефикасността, прозрачността и отчетността на макрофинансовата помощ от Съюза, включително на системите за управление на публичните финанси в Киргизката република. Напредъкът по взаимното отваряне на пазара, развиването на справедлива търговия, основана на правила, и други приоритети в рамките на външната политика на Съюза също се вземат надлежно предвид при определянето на мерки на политиката. Комисията редовно следи постигнатия при осъществяването на тези цели напредък.
   3.   Подробните финансови параметри на макрофинансовата помощ от Съюза се определят в споразумение за безвъзмездна помощ и в споразумение за заем, които предстои да бъдат договорени между Комисията и киргизките власти.
   4.   По време на усвояването на макрофинансовата помощ от Съюза Комисията следи за надеждността на финансовите правила, административните процедури и механизмите за вътрешен и външен контрол в Киргизката република, които са от значение за помощта, както и за спазването на договорения график от страна на Киргизката република.
   5.   Комисията редовно проверява дали продължават да се спазват условията по член 4, параграф 3, включително дали икономическите политики на Киргизката република са в съответствие с целите на макрофинансовата помощ от Съюза. В този процес Комисията си сътрудничи тясно с МВФ и Световната банка, а когато е необходимо, и с Европейския парламент и Съвета.
   Член 4
   1.   В съответствие с условията по параграф 3 Комисията предоставя на Киргизката република макрофинансовата помощ от Съюза на два транша, всеки от които е съставен от заем и безвъзмездни средства. Размерът на всеки транш се определя в Меморандума за разбирателство.
   2.   Сумите на предоставената под формата на заем макрофинансова помощ се отпускат, когато това е необходимо, в съответствие с Регламент (ЕО, Евратом) № 480/2009 на Съвета (7).
   3.   Комисията решава относно изплащането на траншовете, при условие че е спазено всяко едно от следните условия:

               а)

               предварителното условие по член 2;

               б)

               има задоволителни резултати при изпълнението на политическа програма, съдържаща строги мерки за коригиране и структурни реформи, подпомогната от споразумение за кредит с МВФ като непредпазна мярка; и

               в)

               задоволителното изпълнение, в определен срок, на условията на икономическата политика, договорени в Меморандума за разбирателство.

         Изплащането на втория транш се извършва не по-рано от три месеца след изплащането на първия транш.
   4.   Когато условията по параграф 3 не са изпълнени, Комисията временно спира или отменя изплащането на макрофинансовата помощ от Съюза. В такъв случай тя информира Европейския парламенти и Съвета за причините за това спиране или отмяна.
   5.   Макрофинансовата помощ от Съюза се изплаща на Националната банка на Киргизката република. В зависимост от разпоредбите, които предстои да бъдат договорени в Меморандума за разбирателство, включително потвърждение на остатъчните нужди от бюджетно финансиране, средствата от Съюза могат да бъдат преведени на държавната хазна на Киргизката република като краен получател.
   Член 5
   1.   Операциите по получаване и отпускане на заем, свързани с частта от макрофинансовата помощ от Съюза, която е под формата на заем, се извършват в евро, с един и същ вальор и не могат да ангажират Съюза в преобразуване на падежи, нито да го излагат на валутни или лихвени рискове или на други търговски рискове.
   2.   Ако обстоятелствата позволяват и при искане от Киргизката република, Комисията може да предприеме необходимите стъпки, за да гарантира, че в условията на заема е включена клауза за преждевременното му погасяване, съпроводена от съответната клауза в условията на операциите по получаване на заем.
   3.   Ако обстоятелствата позволяват подобряване на лихвената ставка по заема и по искане на Киргизката република, Комисията може да реши да рефинансира изцяло или отчасти първоначалните заеми или да преструктурира съответните финансови условия. Операциите по рефинансиране или преструктуриране се извършват в съответствие с параграфи 1 и 4 и не водят до удължаване на падежа на съответните заеми или до увеличаване на неизплатената главница към датата на рефинансиране или преструктуриране.
   4.   Всички разходи на Съюза във връзка с операциите по получаване и предоставяне на заем по настоящото решение са за сметка на Киргизката република.
   5.   Комисията информира Европейския парламент и Съвета за развитието на операциите, посочени в параграфи 2 и 3.
   Член 6
   1.   Макрофинансовата помощ от Съюза се предоставя в съответствие с Регламент (ЕС, Евратом) № 966/2012 на Европейския парламент и на Съвета (8), и Делегиран регламент (ЕС) № 1268/2012 на Комисията (9).
   2.   Усвояването на макрофинансовата помощ от Съюза се ръководи чрез пряко управление.
   3.   Меморандумът за разбирателство, споразумението за заем и споразумението за безвъзмездна помощ, които ще бъдат договорени с киргизките власти, съдържат разпоредби, с които:

               а)

               се гарантира, че Киргизката република извършва редовни проверки за правилното използване на финансирането от бюджета на Съюза, предприема съответните мерки за предотвратяване на нередности и измами и ако е необходимо, предявява иск за възстановяването на средствата, предоставени съгласно настоящото решение, които са били незаконно присвоени;

               б)

               се осигурява защитата на финансовите интереси на Съюза, по-конкретно като се предвиждат конкретни мерки във връзка с предотвратяването и борбата с измамите, корупцията и всички други нередности, засягащи макрофинансовата помощ от Съюза, в съответствие с Регламент (ЕО, Евратом) № 2988/95 на Съвета (10), Регламент (Евратом, ЕО) № 2185/96 на Съвета (11) и Регламент (ЕС, Евратом) № 883/2013 на Европейския парламент и на Съвета (12);

               в)

               Комисията, включително Европейската служба за борба с измамите, или нейните представители се упълномощават изрично да провеждат проверки, включително проверки и инспекции на място;

               г)

               Комисията и Сметната палата се упълномощават изрично да правят одити по време на срока на предоставяне на макрофинансовата помощ от Съюза и след него, включително одити на документи и одити на място, напр. оперативни оценки;

               д)

               се гарантира, че Съюзът има право на пълно изплащане на безвъзмездните средства и/или на предсрочно погасяване на заема, когато е установено, че във връзка с управлението на макрофонансовата помощ от Съюза Киргизката република е участвала в измама или корупция или друга незаконна дейност, която вреди на финансовите интереси на Съюза.

         4.   По време на усвояването на макрофинансовата помощ от Съюза Комисията следи посредством оперативни оценки за стабилността на финансовите споразумения на Киргизката република, административните процедури и механизмите за вътрешен и външен контрол, които са от значение за тази финансова помощ.
   Член 7
   1.   Комисията се подпомага от комитет. Този комитет е комитет по смисъла на Регламент (ЕС) № 182/2011.
   2.   При позоваване на настоящия параграф се прилага член 4 от Регламент (ЕС) № 182/2011.
   Член 8
   1.   До 30 юни всяка година Комисията представя на Европейския парламент и на Съвета доклад относно изпълнението на настоящото решение през предходната година, включващ оценка на изпълнението. В доклада:

               а)

               се разглежда напредъкът при усвояването на макрофинансовата помощ от Съюза;

               б)

               се прави оценка на икономическото състояние и перспективите на Киргизката република, както и на напредъка при изпълнението на политическите мерки, посочени в член 3, параграф 1;

               в)

               се посочва връзката между условията на икономическата политика, определени в Меморандума за разбирателство, текущите икономически и бюджетни показатели на Киргизката република и решенията на Комисията за изплащане на траншовете на макрофинансовата помощ от Съюза.

         2.   Не по-късно от две години след изтичането на срока за предоставяне на помощта, посочен в член 1, параграф 4, Комисията предоставя на Европейския парламент и на Съвета доклад за последваща оценка на резултатите и ефикасността на предоставената макрофинансова помощ от Съюза и на степента, до която тя е допринесла за постигане на целите на помощта.
   Член 9
   Настоящото решение влиза в сила на третия ден след публикуването му в Официален вестник на Европейския съюз.

      Съставено в Страсбург на 22 октомври 2013 година.

            За Европейския парламент

            Председател

         M. SCHULZ

            За Съвета

            Председател

         V. LEŠKEVIČIUS

      (1)  Позиция на Европейския парламент от 11 декември 2012 г. и позиция на Съвета на първо четене от 23 септември 2013 г. (все още непубликувана в Официален вестник). Позиция на Европейския парламент от 22 октомври 2013 г. (все още непубликувана в Официален вестник).

      (2)  ОВ L 196, 28.7.1999 г., стр. 48.

      (3)  Решение № 778/2013/ЕС на Европейския парламент и на Съвета от 12 август 2013 г. за предоставяне на допълнителна макрофинансова помощ на Грузия (ОВ L 218, 14.8.2013 г., стр. 15).

      (4)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).

      (5)  Служба на върховния представител на ООН за най-слабо развитите страни, развиващите се страни без излаз на море и малките островни развиващи се държави.

      (6)  Решение 2010/427/ЕС на Съвета от 26 юли 2010 г. за определяне на организацията и функционирането на Европейската служба за външна дейност (ОВ L 201, 3.8.2010 г., стр. 30).

      (7)  Регламент (ЕО, Евратом) № 480/2009 на Съвета от 25 май 2009 г. относно създаване на Гаранционен фонд за външни дейности (ОВ L 145, 10.6.2009 г., стр. 10).

      (8)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).

      (9)  Делегиран регламент (ЕС) № 1268/2012 на Комисията от 29 октомври 2012 г. относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (ОВ L 362, 31.12.2012 г., стр. 1).

      (10)  Регламент (ЕО, Евратом) № 2988/95 на Съвета от 18 декември 1995 г. относно защитата на финансовите интереси на Европейските общности (ОВ L 312, 23.12.1995 г., стр. 1).

      (11)  Регламент (Евратом, ЕО) № 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (ОВ L 292, 15.11.1996 г., стр. 2).

      (12)  Регламент (ЕС, Евратом) № 883/2013 на Европейския парламент и на Съвета от 11 септември 2013 г. относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета (ОВ L 248, 18.9.2013 г., стр. 1).“


title: 2014/564/ЕС: Решение на Европейския парламент от 3 април 2014 година относно приключването на сметките на Центъра за преводи за органите на Европейския съюз за финансовата 2012 година

text:
               5.9.2014

               BG

               Официален вестник на Европейския съюз

               L 266/168

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно приключването на сметките на Центъра за преводи за органите на Европейския съюз за финансовата 2012 година
   (2014/564/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Центъра за преводи за органите на Европейския съюз за финансовата 2012 година,

               —

               като взе предвид доклада на Сметната палата относно годишните отчети на Центъра за преводи за органите на Европейския съюз за финансовата 2012 г., придружен от отговорите на Центъра (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 2965/94 на Съвета от 28 ноември 1994 година относно създаване на Център за преводи за органите на Европейския съюз (4), и по-специално член 14 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0205/2014),

               1.

               Одобрява приключването на сметките на Центъра за преводи за органите на Европейския съюз за финансовата 2012 година;

               2.

               Възлага на своя председател да предаде настоящото решение на директора на Центъра за преводи за органите на Европейския съюз, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 15.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 314, 7.12.1994 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение на Съвета от 18 февруари 2003 година относно създаването на Комитет по финансови услуги

text:
Важна правна забележка

|

32003D0165

Официален вестник n° L 067 , 12/03/2003 стр. 0017 - 0017 специално чешко издание глава 01 том 04 стр. 285  - 285 специално испанско издание глава 01 том 04 стр. 285  - 285 специално унгарско издание глава 01 том 04 стр. 285  - 285 специално литвийско издание глава 01 том 04 стр. 285  - 285 LV.ES глава 01 том 04 стр. 285  - 285 MT.ES глава 01 том 04 стр. 285  - 285 PL.ES глава 01 том 04 стр. 285  - 285 SK.ES глава 01 том 04 стр. 285  - 285 специално словенско издание глава 01 том 04 стр. 285  - 285

		20030218Решение на Съветаот 18 февруари 2003 годинаотносно създаването на Комитет по финансови услуги(2003/165/ЕО)СЪВЕТЪТ НА ЕВРОПЕЙСКИЯ СЪЮЗ,1. ПРИПОМНЯ, че Съветът, в заключенията си от 3 декември 2002 г., заяви готовността си да вземе решение по създаването на нов комитет с цел да бъде осигурена консултативна помощ и контрол за Съвета и Комисията по редица финансови въпроси, свързани с пазара;2. съгласно това СЪЗДАВА Комитета по финансови услуги (по-долу наричан "Комитетът"), който има следните задачи:- да предостави отразяването на междусекторните стратегии, различни от законодателния процес,- да спомага за дефинирането на средносрочна и дългосрочна стратегия, свързана с въпросите относно финансовите услуги,- да обсъжда специфични въпроси, свързани с вземането на решения в краткосрочен план,- да прави оценка за напредъка и изпълнението,- да предоставя политически съвети и контрол както по вътрешни въпроси (например единен пазар, включително изпълнението на Плана за действие на Комитета по финансови услуги), така и по външни въпроси (например СТО);3. ДОГОВОРЯ следното относно състава, председателството и функционирането на Комитета:- Комисията и всеки един от членовете на Съвета назначават един високопоставен представител и един заместник-представител в Комитета; един представител от Европейската централна банка и председателите на съответните Комитети от регулатори на Общността имат статут на наблюдатели,- Комитетът има един председател и един заместник-председател, които Комитетът назначава сред представителите на държавите-членки; председателят и неговият заместник се назначават за срок от две години; първият председател се назначава от Икономическия и финансов комитет,- държавата-членка, чийто представител е назначен за председател, има един представител допълнително в Комитета за периода, за който председателят заема длъжността,- председателят и заместник-председателят, заедно с представителя от Комисията, представителя от държавата-членка, която оглавява председателството на Съвета по време на мандата, представител от генералния секретариат на Съвета и представител от Секретариата на Икономическия и финансов комитет работят в тясно сътрудничество с оглед да бъде улеснена работата на Комитета,- Комитетът докладва на Икономическия и финансов комитет, за да бъдат изготвени съвети за Съвета (Ecofin), като взема предвид установената роля на Корепер,- председателят на Комитета е на разположение за редовен обмен на становища и стратегически анализ, свързан с финансовите пазари, с Комитета по икономически и парични въпроси към Европейския парламент,- комитетът приема свой процедурен правилник в съответствие с процедурния правилник на Съвета,- секретариатът се определя от генералния секретариат на Съвета;4. ОТБЕЛЯЗВА, че дейностите на Комитета няма да накърняват правото на поемане на инициативи от Комисията;5. РЕШАВА да преразгледа настоящото решение през втората половина на 2004 г.Съставено в Брюксел на 18 февруари 2003 година.За СъветаПредседателN. Christodoulakis--------------------------------------------------


title: 2014/515/ЕС: Решение на Съвета от 30 юли 2014 година за назначаване на четирима членове и четирима заместник-членове от Ирландия в Комитета на регионите

text:
               5.8.2014

               BG

               Официален вестник на Европейския съюз

               L 232/22

         РЕШЕНИЕ НА СЪВЕТА
   от 30 юли 2014 година
   за назначаване на четирима членове и четирима заместник-членове от Ирландия в Комитета на регионите

      (2014/515/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Ирландия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г. На 20 септември 2011 г. с Решение 2011/649/ЕС на Съвета (3) г-н Des HURLEY беше назначен за член, а г-жа Catherine YORE — за заместник-член до 25 януари 2015 г.

               (2)

               След изтичането на мандата на г-н Gerry BREEN, г-жа Constance HANNIFFY, г-н Des HURLEY и г-н Brian MEANEY се освободиха четири места за членове на Комитета на регионите.

               (3)

               След изтичането на мандата на г-н Barney STEELE и г-жа Catherine YORE се освободиха две места за заместник-членове на Комитета на регионите.

               (4)

               След назначаването на г-жа Maria BYRNE и г-жа Mary FREEHILL за членове на Комитета на регионите ще се освободят две места за заместник-членове,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за членове:

                           —

                           г-жа Maria BYRNE, Councillor, Limerick City and County Council

                           —

                           г-н Eamon DOOLEY, Councillor, Offaly County Council

                           —

                           г-жа Mary FREEHILL, Councillor, Dublin City Council

                           —

                           г-н Neale RICHMOND, Councillor, Dun Laoghaire Rathdown County Council,

                     както и

               б)

               за заместник-членове:

                           —

                           г-жа Deirdre FORDE, Councillor, Cork County Council

                           —

                           г-н Clifford KELLY, Councillor, Cavan County Council

                           —

                           г-н Michael MURPHY, Councillor, Tipperary County Council

                           —

                           г-н William PATON, Councillor, Carlow County Council.

         Член 2
   Настоящото решение влиза в сила в деня на приемането му.

      Съставено в Брюксел на 30 юли 2014 година.

            За Съвета

            Председател

         S. GOZI

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.

      (3)  ОВ L 261, 6.10.2011 г., стр. 25.


title: Решение (ОВППС) 2015/2413 на Комитета по политика и сигурност от 9 декември 2015 година за удължаване на мандата на ръководителя на полицейската мисия на Европейския съюз в Афганистан (EUPOL АФГАНИСТАН) (EUPOL Афганистан/2/2015)

text:
               19.12.2015

               BG

               Официален вестник на Европейския съюз

               L 333/118

         РЕШЕНИЕ (ОВППС) 2015/2413 НА КОМИТЕТА ПО ПОЛИТИКА И СИГУРНОСТ
   от 9 декември 2015 година
   за удължаване на мандата на ръководителя на полицейската мисия на Европейския съюз в Афганистан (EUPOL АФГАНИСТАН) (EUPOL Афганистан/2/2015)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2010/279/ОВППС на Съвета от 18 май 2010 г. относно полицейската мисия на Европейския съюз в Афганистан (EUPOL Афганистан) (1), и по-специално член 10, параграф 1 от него,
   като има предвид, че:

               (1)

               Съгласно член 10, параграф 1 от Решение 2010/279/ОВППС Комитетът по политика и сигурност (КПС) е оправомощен, в съответствие с член 38 от Договора, да взема необходимите решения с цел упражняване на политическия контрол и стратегическото ръководство на мисия EUPOL Афганистан, включително по-специално решението за назначаване на ръководител на мисията.

               (2)

               На 17 декември 2014 г. Съветът прие Решение 2014/922/ОВППС (2) за удължаване на срока на действие на EUPOL Афганистан до 31 декември 2016 г.

               (3)

               На 10 февруари 2015 г. КПС прие Решение (ОВППС) 2015/247 (3) за назначаване на г-жа Pia STJERNVALL за ръководител на мисия EUPOL Афганистан, считано от 16 февруари 2015 г. до 31 декември 2015 г.

               (4)

               Върховният представител на Съюза по въпросите на външните работи и политиката на сигурност предложи мандатът на г-жа Pia STJERNVALL като ръководител на мисия EUPOL АФГАНИСТАН да бъде удължен, считано от 1 януари 2016 г. до 31 декември 2016 г.,

         ПРИЕ НАСТОЯЩОТО РЕШЕНИЕ:
   Член 1
   Мандатът на г-жа Pia STJERNVALL като ръководител на мисия EUPOL Афганистан се удължава до 31 декември 2016 г.
   Член 2
   Настоящото решение влиза в сила в деня на приемането му.
   Прилага се от 1 януари 2016 г.

      Съставено в Брюксел на 9 декември 2015 година.

            За Комитета по политика и сигурност

            Председател

         W. STEVENS

      (1)  ОВ L 123, 19.5.2010 г., стр. 4.

      (2)  Решение 2014/922/ОВППС на Съвета от 17 декември 2014 г. за изменение и удължаване срока на действие на Решение 2010/279/ОВППС относно полицейската мисия на Европейския съюз в Афганистан (EUPOL АФГАНИСТАН) (ОВ L 363, 18.12.2014 г., стр. 152).

      (3)  Решение (ОВППС) 2015/247 на Комитета по политика и сигурност от 10 февруари 2015 г. за назначаване на ръководителя на полицейската мисия на Европейския съюз в Афганистан (EUPOL АФГАНИСТАН/1/2015) (ОВ L 41, 17.2.2015 г., стр. 24).


title: Решение на Съвета от 19 юни 1978 година относно сключването на Европейската конвенция за защита на животните, отглеждани за селскостопански цели

text:
Важна правна забележка

|

31978D0923

Официален вестник n° L 323 , 17/11/1978 стр. 0012 - 0013 специално гръцко издание: глава 03 том 23 стр. 0040  специално испанско издание: глава 03 том 15 стр. 0047  специално португалско издание глава 03 том 15 стр. 0047  специално чешко издание глава 15 том 01 стр. 87  - 88 специално испанско издание глава 15 том 01 стр. 87  - 88 специално унгарско издание глава 15 том 01 стр. 87  - 88 специално литвийско издание глава 15 том 01 стр. 87  - 88 LV.ES глава 15 том 01 стр. 87  - 88 MT.ES глава 15 том 01 стр. 87  - 88 PL.ES глава 15 том 01 стр. 87  - 88 SK.ES глава 15 том 01 стр. 87  - 88 специално словенско издание глава 15 том 01 стр. 87  - 88

		19780619Решение на Съветаот 19 юни 1978 годинаотносно сключването на Европейската конвенция за защита на животните, отглеждани за селскостопански цели(78/923/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 43 и 100 от него,като взе предвид предложението на Комисията,като взе предвид становището на Европейския парламент [1],като взе предвид становището на Икономическия и социален комитет [2]като има предвид, че Европейската конвенция за защита на животните, отглеждани за селскостопански цели (наричана по-долу "Конвенцията") беше изготвена в рамките на Съвета на Европа с цел защитата на животните, отглеждани за селскостопански цели, по-специално в модерните системи за интензивно производство;като има предвид, че Директива 70/373/ЕИО на Съвета от 20 юли 1970 г. относно въвеждане на методи на Общността за вземане на проби и извършване на анализ за официалния контрол на фуражите [3], последно изменена с Директива 76/372/ЕИО [4], Директива 70/524/ЕИО на Съвета от 23 ноември 1970 г. относно добавки във фуражите [5], последно изменена с Директива 78/117/ЕИО [6], и Директива 74/63/ЕИО на Съвета от 17 декември 1973 г. относно фиксиране на максимално допустимите нива на нежелани вещества и продукти във фуражите [7], последно изменена с Директива 76/934ЕИО [8], въведоха общи правила, които могат да бъдат засегнати от Конвенцията, и по-специално при прилагане на някои от нейните разпоредби;като има предвид, че други разпоредби на Конвенцията обхващат области, за които Общността все още не е въвела общи правила;като има предвид, че защитата на животните не е сама по себе си една от целите на Общността; като има предвид, че има различия между съществуващите национални законодателства за защита на животните, отглеждани за селскостопански цели, което може да доведе до неравни условия за конкуренция и може в последствие да има непряк ефект върху правилното функциониране на общия пазар;като има предвид още повече, че Конвенцията засяга въпроси, които са предмет на Общата селскостопанска политика;като има предвид, че поради това изглежда, че участието на Общността в Конвенцията е необходимо за постигане на целите на Общността;като има предвид, че животновъдството в Гренландия се осъществява при условия, които са фундаментално различни от постигнатите в останалите региони на Общността поради общите обстоятелства и по-специално климата, ниската гъстота на населението и изключителния размер на острова; като има предвид, че поради това Конвенцията не следва да се прилага за Гренландия,РЕШИ:Член 1Европейската конвенция за защита на селскостопанските животни се одобрява от името на Европейската икономическа общност.Текстът на Конвенцията е приложен към настоящото решение.Член 2Председателят на Съвета депозира инструмента на одобрение в съответствие с член 14 от Конвенцията [9].При депозирането на инструмента на одобрение председателят на Съвета, в съответствие с член 16 от Конвенцията, декларира, че Конвенцията няма да се прилага за Гренландия.Съставено в Люксембург на 19 юни 1978 година.За СъветаПредседателP. Dalsager[1] ОВ C 83, 4.4.1977 г., стр. 43.[2] ОВ C 204, 30.8.1976 г., стр. 26.[3] ОВ L 170, 3.8.1970 г., стр. 2.[4] ОВ L 102, 15.4.1976 г., стр. 8.[5] ОВ L 270, 14.12.1970 г., стр. 1.[6] ОВ L 40, 10.2.1978 г., стр. 19.[7] ОВ L 38, 11.2.1974 г., стр. 31.[8] ОВ L 364, 31.12.1976 г., стр. 20.[9] Датата на влизане в сила на Конвенцията ще бъде публикувана в Официалeн вестник на Европейските общности от Генералния секретариат на Съвета.--------------------------------------------------


title: 2014/492/ЕС: Решение на Съвета от 16 юни 2014 година за подписването, от името на Европейския съюз, и временното прилагане на Споразумението за асоцииране между Европейския съюз и Европейската общност за атомна енергия и техните държави-членки, от една страна, и Република Молдова, от друга страна

text:
                  30.8.2014

                  BG

                  Официален вестник на Европейския съюз

                  L 260/1

         РЕШЕНИЕ НА СЪВЕТА
         от 16 юни 2014 година
         за подписването, от името на Европейския съюз, и временното прилагане на Споразумението за асоцииране между Европейския съюз и Европейската общност за атомна енергия и техните държави-членки, от една страна, и Република Молдова, от друга страна

            (2014/492/ЕС)

         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 37 и член 31, параграф 1 от него във връзка с член 218, параграф 5 и член 218, параграф 8, втора алинея от Договора за функционирането на Европейския съюз,
         като взе предвид Договора за функционирането на Европейския съюз, и по-специално член 217 във връзка с член 218, параграф 5 и член 218, параграф 8, втора алинея от него, както и член 218, параграф 7 от него,
         като взе предвид предложението на Европейската комисия,
         като има предвид, че:

                     (1)

                     На 15 юни 2009 г. Съветът упълномощи Комисията да започне преговори с Република Молдова за сключването на ново споразумение между Съюза и Република Молдова, което да замени Споразумението за партньорство и сътрудничество (1).

                     (2)

                     Предвид близките исторически отношения и все по-тесните връзки между страните, както и тяхното желание да укрепят и разширят отношенията си по един амбициозен и новаторски начин, преговорите по Споразумението за асоцииране между Европейския съюз и Европейската общност за атомна енергия и техните държави-членки, от една страна, и Република Молдова, от друга страна („Споразумението“) бяха успешно приключени с парафирането на Споразумението на 29 ноември 2013 г.

                     (3)

                     Споразумението следва да бъде подписано от името на Съюза и части от него да се прилагат временно преди влизането му в сила в съответствие с член 464 от Споразумението до приключването на процедурите за сключването му.

                     (4)

                     Временното прилагане на части от Споразумението не засяга разпределението на компетентностите между Съюза и неговите държави-членки в съответствие с Договорите.

                     (5)

                     В съответствие с член 218, параграф 7 от Договора за функционирането на Европейския съюз е целесъобразно Съветът да упълномощи Комисията да одобрява измененията на Споразумението, които да бъдат приети от Комитета за асоцииране в състав „Търговия“ съгласно член 438, параграф 4 от споразумението, както са предложени от Подкомитета по географските означения съгласно член 306 от Споразумението.

                     (6)

                     Целесъобразно е да бъдат изложени съответните процедури за закрила на защитените по силата на Споразумението географски означения.

                     (7)

                     Споразумението не следва да се тълкува като предоставящо права или налагащо задължения, на които може да бъде направено пряко позоваване в съдилищата на Европейския съюз или на държава-членка,

               ПРИЕ НАСТОЯЩОТО РЕШЕНИЕ:

            Член 1

               1.   Подписването, от името на Съюза, на Споразумението за асоцииране между Европейския съюз и Европейската общност за атомна енергия и техните държави-членки, от една страна, и Република Молдова, от друга страна, се разрешава при условие за сключването на посоченото споразумение.

               2.   Текстът на Споразумението е приложен към настоящото решение.

            Член 2
            Председателят на Съвета е оправомощен да посочи лицето(ата), упълномощено(и) да подпише(ат) споразумението от името на Съюза.

            Член 3

               1.   До влизането в сила на споразумението, в съответствие с член 464 от него и при условие че са направени предвидените в посочения член нотификации, изброените по-долу части от споразумението се прилагат временно между Съюза и Република Молдова, но само доколкото обхващат въпроси, попадащи в компетентността на Съюза, включително въпроси, попадащи в компетентността на Съюза да определя и прилага обща външна политика и политика на сигурност:

                           а)

                           дял I;

                           б)

                           дял II: членове 3, 4, 7 и 8;

                           в)

                           дял III: членове 12 и 15;

                           г)

                           дял IV: глави 5, 9 и 12 (с изключение на член 68, буква з), глава 13 (с изключение на член 71, доколкото засяга морското управление, и с изключение на член 73, букви б) и д) и член 74), глава 14 (с изключение на член 77, буква и), глава 15 (с изключение на член 81, буква а), член 81, буква д) и член 82, параграф 2), глава 16 (с изключение на член 87, член 88, буква в) и член 89, букви а) и б), доколкото засяга опазването на почвите), глави 26 и 28, както и членове 30, 37, 46, 57, 97, 102 и 116;;

                           д)

                           дял V, с изключение на член 278, доколкото той се отнася до наказателното прилагане на правата върху интелектуалната собственост, и с изключение на членове 359 и 360, доколкото те се прилагат за административни производства и процедури по разглеждане и обжалване на равнището на държавите-членки;

                           е)

                           дял VI;

                           ж)

                           дял VII, с изключение на член 456, параграф 1, доколкото е необходимо разпоредбите на посочения дял да бъдат ограничени до целта да се гарантира временното прилагане на това Споразумение, както е определено в настоящия параграф;

                           з)

                           приложения II — XIII, приложения XV — XXXV, както и протоколи I — IV.

               2.   Датата, от която споразумението се прилага временно, ще бъде публикувана от Генералния секретариат на Съвета в Официален вестник на Европейския съюз.

            Член 4
            За целите на член 306 от Споразумението неговите изменения, внесени с решения на Подкомитета по географските означения, се одобряват от Комисията от името на Съюза. Когато заинтересованите страни не могат да постигнат съгласие след представени възражения във връзка с дадено географско означение, Комисията приема позиция по този въпрос въз основа на процедурата, установена в член 57, параграф 2 от Регламент (ЕС) № 1151/2012 на Европейския парламент и на Съвета (2).

            Член 5

               1.   Наименование, защитено съгласно подраздел 3 „Географски означения“ от глава 9 от дял V от Споразумението, може да бъде използвано от всеки оператор, предлагащ на пазара селскостопански продукти, храни, вина, ароматизирани вина или спиртни напитки, които отговарят на съответната спецификация.

               2.   В съответствие с член 301 от Споразумението държавите-членки и институциите на Съюза прилагат предвидената в членове 297 — 300 от Споразумението закрила, включително по искане на заинтересована страна.

            Член 6
            Споразумението не следва да се тълкува като предоставящо права или налагащо задължения, на които може да бъде направено пряко позоваване в съдилищата на Европейския съюз или на държава-членка.

            Член 7
            Настоящото решение влиза в сила в деня след деня на приемането му.

            Съставено в Люксембург на 16 юни 2014 година.

                  За Съвета

                  Председател

               G. KARASMANIS

            (1)  Споразумение за партньорство и сътрудничество между Европейските общности и техните държави-членки и Република Молдова (ОВ L 181, 24.6.1998 г., стр. 3).

            (2)  Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (ОВ L 343, 14.12.2012 г., стр. 1).


title: 2012/470/ЕС: Решение на Съвета от 7 август 2012 година за удължаване на срока на действие на Решение 2012/96/ЕС и за спиране на прилагането на подходящите мерки, предвидени в Решение 2002/148/ЕО

text:
               10.8.2012

               BG

               Официален вестник на Европейския съюз

               L 213/13

         РЕШЕНИЕ НА СЪВЕТА
   от 7 август 2012 година
   за удължаване на срока на действие на Решение 2012/96/ЕС и за спиране на прилагането на подходящите мерки, предвидени в Решение 2002/148/ЕО
   (2012/470/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Споразумението за партньорство между членовете на групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (1) и последно преразгледано в Уагадугу, Буркина Фасо, на 23 юни 2010 г. (2), наричано по-нататък „Споразумението от Котону“, и по-специално член 96 от него,
   като взе предвид Вътрешното споразумение между представителите на правителствата на държавите членки, заседаващи в рамките на Съвета, относно мерките, които трябва да се вземат и процедурите, които трябва да се следват за изпълнение на Споразумението от Котону (3), и по-специално член 3 от него,
   като взе предвид предложението на Европейската комисия,
   като има предвид, че

               (1)

               С Решение 2002/148/ЕО (4) бяха приключени консултациите с Република Зимбабве по член 96, параграф 2, буква в) от Споразумението от Котону и бяха взети подходящи мерки, посочени в приложението към посоченото решение. Оттогава всяка година тези мерки биваха адаптирани, а срокът на прилагането им — удължаван.

               (2)

               С Решение 2012/96/ЕС (5) подходящите мерки бяха адаптирани, а срокът на прилагането им бе удължен с 6 месеца до 20 август 2012 г.

               (3)

               Съюзът отчита сформирането на правителство на националното единство в Зимбабве като възможност за повторно установяване на конструктивни отношения между Съюза и Зимбабве и за оказване на подкрепа за изпълнението на програмата на Зимбабве за реформи.

               (4)

               С Решение 2012/97/ОВППС на Съвета от 17 февруари 2012 г. за изменение на Решение 2011/101/ОВППС относно ограничителни мерки срещу Зимбабве (6) Съюзът взе важно решение за облекчаване на успоредните санкции по линия на ОВППС спрямо отделни лица с цел насърчаването на по-нататъшния напредък, като по този начин даде израз на категоричния си ангажимент към процеса за общо политическо споразумение. Състоялите се през май 2012 г. в Брюксел консултации на високо равнище със зимбабвийския екип на министерско равнище за възстановяване на сътрудничеството представляват важна крачка напред в този процес на възстановяване на сътрудничеството.

               (5)

               Съюзът продължава да подкрепя полаганите от правителството на националното единство усилия за изпълнение на общото политическо споразумение и приветства постигнатия от Зимбабве напредък в стабилизирането на икономиката и възстановяването на социалните услуги. Съветът продължава да подкрепя и посредническите усилия на Южноафриканската общност за развитие под ръководството на Република Южна Африка.

               (6)

               За да бъде даден израз на продължаващия ангажимент на Съюза към процеса за общо политическо споразумение, е целесъобразно срокът на действие на Решение 2012/96/ЕС да бъде удължен, като същевременно обаче бъде спряно прилагането на подходящите мерки за ограничаване на сътрудничеството съгласно член 96 от Споразумението от Котону за срок от 12 месеца.

               (7)

               В случай на влошаване на положението в Зимбабве в областта на демокрацията, човешките права и върховенството на закона, Съветът по всяко време би могъл отново да наложи тези подходящи мерки и/или други мерки,

         ПРИЕ НАСТОЯЩОТО РЕШЕНИЕ:
   Член 1
   Срокът на действие на Решение 2012/96/ЕС и на съдържащите се в него подходящи мерки се удължава до 20 август 2013 г. Прилагането на подходящите мерки обаче се спира.
   Подходящите мерки се преразглеждат периодично и започват да се прилагат отново при сериозно влошаване на положението в Зимбабве. Тези мерки при всички случаи се преразглеждат шест месеца след влизането в сила на настоящото решение.
   Писмото, приложено към настоящото решение, се изпраща на президента на Зимбабве г-н Мугабе, а копие от него — на министър-председателя Цвангирай и г-н Уелшман Нкубе.
   Член 2
   Настоящото решение влиза в сила в деня на приемането му.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 7 август 2012 година.

            За Съвета

            Председател

         A. D. MAVROYIANNIS

      (1)  ОВ L 317, 15.12.2000 г., стр. 3.

      (2)  ОВ L 287, 4.11.2010 г., стр. 3.

      (3)  ОВ L 317, 15.12.2000 г., стр. 376.

      (4)  Решение на Съвета от 18 февруари 2002 г. относно приключване на консултациите със Зимбабве съгласно член 96 от Споразумението за партньорство между държавите от АКТБ и ЕО (ОВ L 50, 21.2.2002 г., стр. 64).

      (5)  Решение на Съвета от 17 февруари 2012 г. за адаптиране и удължаване на срока на прилагане на подходящите мерки, въведени за първи път с Решение 2002/148/ЕО относно приключване на консултациите със Зимбабве съгласно член 96 от Споразумението за партньорство АКТБ—ЕО (ОВ L 47, 18.2.2012 г., стр. 47).

      (6)  ОВ L 47, 18.2.2012 г., стр. 50.

      ПРИЛОЖЕНИЕ

         ПИСМО ДО ПРЕЗИДЕНТА НА ЗИМБАБВЕ

      С писмо от 19 февруари 2002 г. Европейският съюз Ви уведоми за решението си да приключи консултациите съгласно член 96 от Споразумението от Котону и да вземе подходящи мерки по смисъла на член 96, параграф 2, буква в) от посоченото споразумение. С писмо от 23 февруари 2012 г. Европейският съюз Ви информира за решението си да удължи отново срока на прилагане на тези мерки до 20 август 2012 г.
      Европейският съюз е окуражен от напредъка, постигнат от правителството на националното единство в Зимбабве в изпълнение на общото политическо споразумение. Европейският съюз потвърждава особената важност, която отдава на политическия диалог, предвиден в член 8 от Споразумението от Котону и който по искане на правителството на Зимбабве бе официално започнат по време на срещата на министерско равнище между Тройката на ЕС и Зимбабве през юни 2009 г. в Брюксел. Както бе договорено между двете страни, главната цел на диалога по член 8 е нормализирането на отношенията между ЕС и Зимбабве наред с осъществяването на реформите, предвидени в общото политическо споразумение, както и подготвянето на почвата за провеждане на мирни и честни избори.
      Европейският съюз приветства конструктивния диалог, установен в процеса на възстановяване на сътрудничеството на ЕС с всички партии в правителството на националното единство, включително посредством срещата през май тази година на върховния представител Аштън с членовете на зимбабвийския комитет на министерско равнище за възстановяване на сътрудничеството. Европейският съюз приветства неизменния ангажимент на Южноафриканската общност за развитие (ЮАОР) да подкрепя изпълнението на общото политическо споразумение, заявен на неотдавнашната извънредна среща на високо равнище на ЮАОР в Луанда.
      Предприетите от правителството на националното единство действия за предоставяне на по-голяма свобода и повишаване на благосъстоянието на народа на Зимбабве оправдават незабавното спиране на прилагането на мерките, прилагани досега съгласно член 96 от Споразумението от Котону. Това ще даде възможност на Европейския съюз да работи пряко с правителството на националното единство и да разработи нови програми за подпомагане в полза на зимбабвийския народ в рамките на следващия Европейски фонд за развитие. Във връзка с това и в съответствие с усилията за подпомагане на възстановяването на сътрудничеството на Зимбабве с международните финансови институции и подписването на временно споразумение за икономическо партньорство, Европейската инвестиционна банка също възнамерява да възстанови дейностите си в областта на развитието, насочени към частния сектор в Зимбабве.
      Европейският съюз приветства неотдавнашното посещение в Зимбабве на върховния комисар на ООН за правата на човека по покана от правителството на националното единство. Европейският съюз отдава изключително значение на разпоредбите на член 9 от Споразумението от Котону, тъй като зачитането на правата на човека, демократичните институции и върховенството на закона е главният фундамент на отношенията между ЕС и Зимбабве, и Европейският съюз ще продължи отблизо да следи положението в Зимбабве. Той признава постигнатото подобрение на положението в областта на правата на човека, въпреки че все още има значителни области на безпокойство.
      Както беше посочено през февруари тази година и в съответствие със своя постъпателен подход, Европейският съюз ще адаптира допълнително политиката си, за да отчита своевременно напредъка на партиите в Зимбабве в изпълнението на пътната карта на ЮАОР.
      Европейският съюз потвърждава партньорството си с народа на Зимбабве. С настоящото решение на Европейския съюз за спиране на прилагането на подходящите мерки и за възстановяване на по-нататъшния диалог и сътрудничество с правителството на националното единство се цели да бъде даден допълнителен тласък на укрепването на отношенията между ЕС и Зимбабве с оглед на нормализирането на двустранните отношения. Европейският съюз призовава всички страни да използват тази динамика за приключване изпълнението на общото политическо споразумение.
      С уважение,

               За Съвета

            C. ASHTON

               За Комисията

            A. PIEBALGS